સેલ્યુલર ઓપરેટર્સ એસોસિયેશન ઓફ ઇન્ડિયા (સીઓએઆઇ)એ પીએમઓના પ્રિન્સિપલ સેક્રેટરી નૃપેન્દ્ર મિશ્રાને એક મહિનામાં આ બીજો પત્ર મોકલ્યાે છે. પત્રમાં જણાવાયું છે કે રિલાયન્સ જિઓના સંભવિત ૧૦ કરોડ કસ્ટમરના ઇનકમિંગ વોઇસ ટ્રાફિકને અનલોડ કરવાથી વર્તમાન ઓપરેટરોનું વેટેડ સરેરાશ વોઇસ રિયલાઇઝેશન પ્રતિવોઇસ મિનિટ ૩૦ થી ૪૦ પૈસા છે તે ઘટીને પ્રતિવોઇસ મિનિટ ૨૨ થી ૨૫ પૈસા થઇ જશે અથવા તો તેનાથી પણ નીચે જઇ શકે છે. આ પત્રમાં ટેલિકોમ કંપનીઓએ એવી દહેશત વ્યક્ત કરી છે કે આ ઘટાડાના પગલે વર્તમાન ટેલિકોમ કંપનીઓની હાલત કફોડી થઇ જશે. રિલાયન્સ જિઓ દ્વારા આટલી મોટી છૂટછાટ આપવાથી વોઇસ ટ્રાફિકની સુનામી આવશે, જેના કારણે નાણાકીય સ્પર્ધા ખતમ થઇ જશે.